kk kk kk ru kk kk kk kk kk krc ru kk mk kk kk kk kk kk hbs_lat kk hbs_lat kk hbs_lat kk hbs_lat kk hbs_lat ru hbs_lat kk hbs_lat kk hbs_lat kk hbs_lat kk hbs_lat kk hbs_lat kk hbs_lat kk hbs_lat kk hbs_lat kk hbs_lat kk kk kk kk kk en uk kk en kk kk kk kk kk kk kk uk kk ja kk kk kk kk kk kk kk kk kk kk kk kk kk kk mk mk kk kk uk kk kk uk bg kk kk kk kk tt kk en zh kk kk ru kk kk kk bg kk ru tt kk kk bg ckb ru ru ru kk kk mk kk kk ru kk uk kk kk
Айнұр Төлеу. Аға буынға хат | Қамшы
Қазақ елі – 550 жыл
Зарина Дияс: Мен қазақ тілінде мүлде сөйлемеймін
Біздің мемлекеттің атауы біреу – Қазақия
Баласын тастап кеткен тас бауыр ана табылды
Еуропалық Одақ пен ЮНИСЕФ өкілдері ШҚО-ға барды
60 жыл бұрын Алматыға Неру мен Индира Ганди келген
Қазақстан Астананың 17 жылдығын атап өтуде
Абдулла Гүл  Елбасының туған күніне арнайы келді
Кувейтте сектанттарға қарсы  шииттер мен суннитер күш біріктірді
Б.Сапарбаев: Кәсіпкерлер кімнің арқасында шалқып отырғанын ұмытпауы тиіс
Астана күні. Елбасы шетелден алған сыйлықтар
Мәскеуде тыр жалаңаш қыздар қызмет көрсететін шаштараз пайда болды (видео)
Қазақстанда аптап ыстықтан төрт түлік мал қырылуда
Айнұр Төлеу. Аға буынға хат
2015/06/18   Безбен, Пайымсөз   7 Пікір   1,066 Рет
Сіздер секілді шешіле жазып, көсіле сөйлеу біздің қолдан келмейді. Себебі біз мемлекеттік стандарт бойынша қалыптасқан ұрпақпыз. Біздің ойлау жүйемізді мектеп табалдырығын аттаған сәттен бастап бір қалыпқа негіздеп құйған. Сондықтан біздің сол қалыптан басқа фигураны қабылдай қоюымыз сәл қиындау. Сіздерге хат жазу себебіміз де сондықтан. Өздеріңізден  қалыпты ойлау жүйесіне арашашы болуларыңызды өтінбекпіз. Аға буын, сіздердің бізге деген өкпелеріңіз қара қазандай екенін жақсы білеміз. Біріңіз қазіргі балалар кітап оқуды қойды деп сөгесіздер, енді біріңіз бұлар тарихты қызыға оқып, оған сараптама жасай алмайды десеңіздер, тағы біріңіз: «Құдай-ау қазіргі жастар сөйлей де алмайды, құдды бір майын тамызып әңгіме құрған бабаның баласы емес секілді», – деп қойып қаласыздар. Келісеміз. Сіздерде бар кітапқа деген құмарлық біздің қанымызда тулай қоймайды, шаршы топта сөйлеуден қаша жөнелетініміз де жалған емес. Бірақ бізді жастайымыздан сөйлеуге үйреткен ешкім жоқ. Абайдың данышпандығын, Махамбеттің өрлігін, Жамбылдың сурып салмалық қасиетін делебеміз қозып, арқаланып тұрып біздің де айтқымыз келген. Бірақ бізді тыңдайтын құлақ бар ма? Біздің бар білгенімізді тест арқылы ғана тексеретін жүйе құлақ құрышын қандыра әңгіме тыңдап, шер тарқатып тұрып ойыңды ортаға салудан мақұрым еткелі қашан? Біз де бұл жүйеге әбден үйреніп алдық. Құмартып кітап оқып, оның ішіндегі бейтаныс сөзді сөздіктен қарап, сөз байлығын қалыптастырғаннан көрі, тестке телміріп, тұмысығымен тары терген шөже секілді қаламның тұмсығымен білгенімізді нұқып қалып күн кешіп жатырмыз. Біздің басымыз цифрларға толы. Қазақ хандығының қай жылы құрылып, қай жылы өркендеп, қай сәтте құлдырағанын біз түнде түртіп оятсаңыз судыратып тұрып айтып береміз. Бірақ хандардың болмысы, олардың саясаткерлік келбеті, қолбасшылық қасиеті, кімдермен қатар өмір сүріп, қай сәтте ұтқырлық таныта білді деген сауал қойылса, біз жұмған аузымызды ашпаймыз. Ашқымыз келеді ғой. Бірақ біздің қиялымызда тарихи картина жоқ. Сондықтан бір кездері ғұмыр кешкен бабалармыздың адами келбетін цифрға толы баспен елестете алмаймыз. Тест дегеннен шығады. Аға буын, білесіз бе, шәкірт болып жарытпаған, ұстаз болып оңдырмайды деген бар ғой. Әлемде бақылаудың тест деп аталатын кереметі бар екен деп оны біздің білімді бағалауға енгізіп келіп жібердіңіздер. Бізге арнап тест жасадыңыздар. Ал өздеріңіз ешқашан тест тапсырып көрген емессіздер. Сондықтан оның психикаға тигізер әсерін онша ұғына бермейсіздер. Өздеріңіз бұл жан төзгісіз күйді түсінбей жатып, бізге тест сұрақтарын даярлауға құштарсыздар. Білеміз ғой, сіздерді де түсінеміз. Тест тапсыру барысында білімді компьютер бағалайды. Осылайша біріңіз әділдік орнатқыңыз келді. Бірақ сіздердің  орнатқыларыңыз келген әділдіктің бел омыртқасын керзі етікпен жапырып тұрып басуға құштар енді бір топ әлі де ұпайын түгендеп алуда. Есесіне, сіздердің осы әрекеттеріңізді көріп өскен біз де көрінгеннен таяқ жеп, сүйектері қақырап қалған әділдікке жанымыз ашып қарамаймыз да. Біз көркем әдебиетті оқығанда фабуладан ары қарай беттей алмаймыз. Троптың түрлері мен символдық элементтердің мәнін ашу бізге өте қиындау. Себебі біздің логикамыз бен қиялдау еркіндігіміздің иммундық жүйесі жойылған. Ал біздің осылай қиялымыздың қанатының қырқылғаны сіздерге ұнамағанымен, бөгделерге қол шапалақтайтын жағдай шығар. Көз алдымызда әділдік күнде таяқ жеп жатқан соң, әрине біз әдебиетке құштар бола алмаймыз. Тым болмаса, сол байғұс әділетті бұрынғы кеңес кезінің аға буыны секілді көзге көрсетпей соққыға алсаңыздар, біз кішкене адалдық пен адамдыққа сенер едік қой. Бірақ адамзаттың бүгінгідей даму биігіне көтерілуіне қиялдай алу мүмкіндігінің бар екендігі себепші болғанын біз жақсы түсінеміз. Сондықтан біздің де қиялға ерік бергіміз келеді. Бірақ қалай қиялдау керектігін білмей жүрміз. Әжеміз бізге ертегі айтып берудің орнына, өзі Калянидің (Үнді сериалындағы) ертегісін аузының суы құрып тыңдап отырады. Атамыз әжемізден асып түсетін секілді. Кінәлау оңай ғой. Бірақ Мағжан секілді «Мен жастарға сенемін» деп айта алмайтындарыңыз біздің де жанға батады. Қазақша қиялдауды меңгермегеннен соң, біз басқаның қиялына тамсанамыз, соларға ұқсағымыз келеді. Осылайша өзімізді жоғалтып барамыз. Аға буын, түсінесіз бе, біз су аяғы құрдымға сіңіп бара жатқан секілдіміз. «Балам, бұның не», – деп, біз жаққа көз құйрығын тастап қоймасаңыздар «Соңғы Самурай» демекші, соңғы қазақи ұрпақ та жаһанданудың саз балшығы болып иленіп, қалыпқа түсіп, сол формасын сақтау мақсатында ыстық пешке қарай күйдірілуге (қыш қалыптарды көз алдыңызға елестетіп көріңіз) бара жатыр. Енді сәлден соң домбыра үнін естісек құлағымызда жағымсыз жаңғырық пайда болып, қобыз сарынын тыңдағанда қолқамыз ашитын болар.
Шығарма жазған рахат шығар. Әсіресе еркін тақырыпта көсілте жазғанда қалам ұстаған қолың ұзақ сапарға шыққан саяхатшы секілді күй кешетін болар. Ондай ләззаттың дәмін біз татып көрмеген екенбіз. Баяғыда мектеп бітірушілер шығарма жазыпты ғой. Қадыр Мырза-Әлидің ҚазҰУ-не (КазГУ) қалай түскенін жазған естелігін оқып едім. Тіл білмесе де, оның орыс және шетел әдебиетіне қатысты білімін ұстаздары таңырқай отырып бағалайды. Ал бізде сіздер тамсанатындай ештеңе жоқ. Бізге қарап адам қиялының қанатын осындай шеберлікпен қалайша қырқып алып тастаған  деп таңдануға болатын шығар. Ең алғаш біздің елге тест жүйесімен білім бағалауға келісім берілген күнді, қазақ қиялының мерттіккен күні деуге болатын шығар. Әсіресе шығармашылық адамдарын тұмшалап, еркін ойлаудан айыруға негізделген шақ нақ сол кезең. Мықты суретші, шебер әдеби сыншы, қиялы ұшқыр мүсінші, талантты актер, буынсыз бишілер, керемет күйшілер көшеде тест жаттап кетіп барады.
Айнұр ханым, өте дұрыс және жақсы жазғансыз.
Қамшыны” құттықтаймын. сізден үміт күтеміз. Үнемі осындай материал кутемиз
Өте өзекті мәселені айтыпсыз. Жалаң ойлы ұрпақ қалыптастыру барсын жақсы жеткізіпсіз. Аға буын ойланар деп үмітенем!
Жастарды маңгүрттендіру жолы. Осы қарқынмен кете берсек ертең айтқаның мен жүріп айдағаныңа көнетін ұрпақ қалыптасады.
Мынадай жаза алып, қиялым қырылды деп ойлайсыз ба, қанағат қайда?
Бұл дәл уақытында жазылған мақала екен. Шындығында солай ғой. Осыдан кейін сондай боларымзы даусыз. Бұл Айнұр Төлеудің үлкен көрегенділігінен шыққан мақала екен. Радиода жүргенде “Тіл майдан” деген хабарыңды жақсы тыңдаушы едік. Бұл күнде қоңыр дауысыңды сағынып жүрген жайымыз бар. Радиоға Барсаңшы. “Шалқар” радиосына сен сияқты көкірегі қазына жорналшылар керек.
домбыра мен қобыз жайында дәл айтқансың Айнұр.
тамақ – тәнінің азығы,
әуез – сезімнің азығы,
білім – ақылдың азығы,
жас кезден бастап көп пайдаланған азық дәмдірек болып көрінеді.
Президент Назарбаевты кімдер құттықтады?
Б.Сапарбаев: Кәсіпкерлер кімнің арқасында шалқып отырғанын ұмытпауы тиіс
Астана күні. Елбасы шетелден алған сыйлықтар
Белсенділер Ахметовтың отбасынан Өзбекстан тарапының кешірім сұрауын талап етті (видео)
Зарина Дияс: Мен қазақ тілінде мүлде сөйлемеймін
Жақында Қазақстанның бірінші ракетшісі  Зарина Диас (Дияс) «Советский спорт» басылымына сұхбат берген болатын. Онда танымал теннисші «қазақ ті...
43 Пікір 19,405 Рет
Қызғаншақтар қайдан пайда болады?
Алдыңғы мақалада балалар қызғанышы туралы қозғасақ, ендігі тақырыбымыз ересектерге арналады. Қызғаныш   сезімі  образдап айтсақ, адам баласын ...
16 Пікір 5,390 Рет
Қазақ мектептерінде "Орыс әдебиеті" оқытылғаны дұрыс па?
Қарсымын. Мүлдем алып тастау керек.
Оның орнына "Әлем әдебиеті" пәнін енгізу керек.
Сондай пән бар ма еді?
分类目录 选择分类目录 Аймақтар Айтты-ей, бауырың! Арбат Аударма әлемі Бір кеме Бір отау Безбен Бизнес Бәрекелді Видеосұхбат Двадцать шагов к труду Денсаулық Дойыр Елбасына Ел тілегі Ең үздік Жаңалықтар Ислам Көзайым Көш Мақал-мәтелдер Мерекелік тілектер Ол – қазақ Оралғанның ой дәптері Пайымсөз Парламент Рефераттар Сайлау 2015 Саясат Спорт Сұрақ Сөз өнері Фотобаян Шипажай Шоу-бизнес Шпаргалка Ғылым Қазақ елі – 550 жыл Қазақ қос Қазақша рефераттар Қалай Ақпарат Қамшыгер Құрмет бұрышы Әр тараптан Өмір қалай Өнер Өрім
Бас редактор: Дархан Мұқан
Меншік иесі: "Қамшы" ақпараттық агенттігі, ҚР Мәдениет және ақпарат министрілігінің №14231-ИА куәлігі берілген.
Сайт материалдарын қолдану үшін сілтеме көрсетуіңіз міндетті. Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді